Alt flyter
Store norske leksikon,Religion og filosofi,Filosofiens historie,Antikkens filosofi
Alt flyter er et sitat fra Heraklit. Med dette antar vi at Heraklit sikter til at den konkrete naturen stadig veksler, noe som gjør enhver generalisering vanskelig eller umulig.
Sitatet blir ofte knyttet til et annet sitat: «Man kan ikke stige ned i den samme elva to ganger». Det vil si at alt synes å være i forandring og bevegelse. Dette er ofte blitt fortolket som det motsatte standpunktet av hva Parmenides og eleatene mente, som benektet enhver forandring.For Heraklit var det også noe konstant i vekslingen i naturen: Vannet i en bekk forandres hele tiden, men sett fra et annet perspektiv er bekken alltid den samme. Les mer i Store norske leksikon Antikkens filosofi Heraklit